Pompjoggie beseer toe man wegjaagArgieffoto ŉ Pompjoggie by ŉ Engen-vulstasie in Rooihuiskraal, Centurion beseer toe die spuitkop van die petrolpomp hom teen die kop getref het. “Die man het glo besluit om weg te jaag terwyl die petrolspuitkop nog in die tenk was,” het Chris Botha, woordvoerder van Netcare 911, gesê. “Die spuitkop het, weens die druk wat daarop geplaas is, skielik uit die voertuig losgekom en die pompjoggie teen die kop getref.” Paramedici is omstreeks 19:30 na die toneel ontbied. “Die man het ernstige beserings opgedoen. Hy is op die toneel gestabiliseer voor hy na ŉ nabygeleë hospitaal geneem is vir verdere behandeling.”